25.03.2024

Riigimetsa Majandamise Keskus

Sagadi küla, Haljala vald, 45403 Lääne-Viru maakond  
rmk@rmk.ee  
tel 676 7500

Koopia: toomas.kivisto@rmk.ee

**Kaaskiri**

Koostame Põllumajandus- ja Toiduameti tellimusel uuendusprojekti "Neitsi oja pk 0,00 – 7,41 uuendamine 2023", töö nr 2023065. Uuendustööd toimuvad riigi poolt korras hoitaval ühiseesvoolul Neitsi oja (VEE1137500; MPS kood/ehitise kood 6113750040000/001) lõigul pk 0,00-7,41.

Neitsioja uuendatav lõik (pk 0,00-7,41) asub Viljandi maakonnas Mulgi vallas Umbsoo ja Räägu külades.

Uuendamise käigus planeeritakse projektalal teha alljärgnevaid töid:

* PK:1+05 kuni PK:1+09 ja PK:2+80 kuni PK:4+10 lõikudel Neitsi ojal uuendustöid ei teostata;
* voolutakistuste, koprapaisude ja lamapuidu eemaldamine voolusängist;
* voolusängist ja kallastelt vastavalt projektis näidatud trassi mõõtudele puittaimestiku eemaldamine ning/või rohttaimestiku niitmine;
* voolusängi kuju taastamine (setete eemaldamine);
* olemasolevate drenaažisuudmete ja suudmekraavide uuendamine;
* olemasolevate kraavilaiendite (7 tk) settest puhastamine;
* olemasolevate truupide uuendamine või hooldamine.

Neitsi ojaga piirnevatel, Riigimetsa Majandamise Keskusele kuuluvatel, maaüksustel on planeeritud alljärgnevad tegevused:

1. Jäärja metskond (10501:003:4421), Jäärja mestkond 57 (10501:003:0095) ja Mõisküla-Umbsoo tee (10501:001:0323) – Uuendustöid ei teostata.
2. Lätiroo klooniarhiiv (10501:003:0840) ja Jäärja Metskond 5 (10501:001:0023) – Setete, voolutakistuste, lamapuidu, roht- ja puittaimestiku (trassi laiused näidatud projektplaanil) eemaldamine voolusängist. Voolusängi kuju taastamine. Eemaldatud sete paigaldatakse Jäärja Metskond 5 maaüksuse piires vasakkaldale ja Lätiroo klooniarhiivi piires paremkaldale. Eemaldatud sete paigaldatakse eesvoolu kaldale settevallina viisil, mis välistab sette tagasivalgumise eesvoolu. Kraavide K-3, K-29 ja E-30 suubumiskohtade uuendamine. Koprapaisude likvideerimine ja koprakäikude läbikaevamine.

Palume tutvuda uuendusprojektis kavandatud tegevustega Riigimetsa Majandamise Keskusele kuuluvatel maaüksustel ja esitada omapoolsed seisukohad/nõusolek projektlahenduse kohta. Kaaskirjale on lisatud projektplaan, millel on Riigimetsa Majandamise Keskuse maaüksused tähistatud kollase värviga.

Lisad:

Lisa 1. Neitsi oja pk 0,00 – 7,41. Projektplaan.pdf

Lugupidamisega

Risto Tihane

Projekteerija

Tel. 7303735

risto@ibun.ee